IMH แรลลี่ยาว! บวกอีก 6% “ออลไทม์ไฮ” ลุ้นผลงาน Q2 โตเด่น! โกยรายได้ตรวจโควิดแน่น
IMH แรลลี่ยาว! บวกอีก 6% “ออลไทม์ไฮ” ลุ้นผลงาน Q2 โตเด่น! โกยรายได้ตรวจโควิดแน่น มั่นใจรายได้รวมปีนี้โต 600 ล้านบาท โบรกฯ เชียร์ “ซื้อ” เป้าราคาใหม่ 8 บาท
IMH แรลลี่ยาว! บวกอีก 6% “ออลไทม์ไฮ” ลุ้นผลงาน Q2 โตเด่น! โกยรายได้ตรวจโควิดแน่น โบรกฯ เชียร์ “ซื้อ” เป้าราคาใหม่ 8 บาท
7 ก.ค. 2564

ผู้สื่อข่าวรายงานว่า วันนี้(7 ก.ค.64) ราคาหุ้น บริษัท โรงพยาบาลอินเตอร์เมดิคัล แคร์ แอนด์ แล็บ จำกัด (มหาชน) หรือ IMH  ณ เวลา 11.16 น. อยู่ที่ระดับ 7.50 บาท บวก 0.45 บาท หรือ 6.38% ด้วยมูลค่าซื้อขาย 82.19 ล้านบาท ราคาหุ้นสูสุดตั้งแต่เข้าตลาดเมื่อวันที่ 26 ธ.ค.63

โดยก่อยนน้านี้นายสิทธิวัตน์ กำกัดวงษ์ ประธานเจ้าหน้าที่บริหาร IMH เปิดเผยกับ “ข่าวหุ้นธุรกิจ” ว่า บริษัทยังคงเป้าหมายรายได้รวมในปี 2564 ไว้ที่ 650 ล้านบาท เติบโตจากปีก่อนที่มีรายได้รวม 247.75 ล้านบาท โดยในช่วงไตรมาส 1/2564 บริษัทมีรายได้รวมแล้ว 42.81 ล้านบาท
ขณะที่แนวโน้มผลการดำเนินงานในช่วงไตรมาส 2/2564 คาดว่าจะเติบโตกว่าไตรมาส 1/2564 ที่ผ่านมา เนื่องจากโรงพยาบาลอินเตอร์เมดิคัล แคร์ แอนด์ แล็บ เป็นโรงพยาบาลโควิด-19 แบบครบวงจร โดยให้บริการตั้งแต่การตรวจหาเชื้อไวรัสโควิด-19 ซึ่งปัจจุบันยังคงมีการแพร่ระบาดในรอบที่ 3 ขณะเดียวกันมีการตรวจภูมิคุ้มกันหลังจากฉีดวัคซีนป้องกันโควิด-19 แล้ว ซึ่งปัจจุบันมีการกระจายการฉีดวัคซีนดังกล่าวมากขึ้น
นอกจากนี้ IMH ยังเป็นหนึ่งในผู้ได้รับการเลือกเป็นตัวแทนกระจายการฉีดวัคซีนของราชวิทยาลัยจุฬาภรณ์ที่นำเข้าวัคซีนทางเลือก “ซิโนฟาร์ม” เข้ามาในประเทศไทย ซึ่งบริษัทจะมีรายได้จากการให้บริการฉีดวัคซีน โดยราชวิทยาลัยจุฬาภรณ์จะนำวัคซีนซิโนฟาร์มเข้ามาจำนวน 1 ล้านโดส แต่ปัจจุบันมียอดจองฉีดวัคซีนซิโนฟาร์มแล้วประมาณ 3.6 ล้านโดส และเชื่อว่าในอนาคตความต้องการฉีดวัคซีนดังกล่าวจะเพิ่มขึ้นอีก ซึ่ง IMH ก็เป็นหนึ่งในตัวเลือกที่ประชาชนจะสามารถมาฉีดวัคซีนซิโนฟาร์มได้
บริษัทหลักทรัพย์ ทรีนีตี้ จำกัด ระบุว่า แนะนำ “ซื้อ” หุ้น IMH ที่ราคาเป้าหมายใหม่ 8 บาทต่อหุ้น (เดิม 5.35 บาท) โดยได้ปรับเพิ่มประมาณการกำไรปี 2564 ขึ้น 9.2% จาก 54 ล้านบาท เป็น 59 ล้านบาท จากการปรับกำไรขั้นต้น (Gross Margin) ขึ้น เนื่องจากการรับตรวจเชื้อโควิด-19 มี Gross Margin สูงกว่าการรับตรวจสุขภาพทั่วไป นอกจากนี้ IMH ยังตั้งเป้าที่จะขยายรายได้จากกลุ่มโรงพยาบาลเพิ่ม โดยที่จะเพิ่มจำนวนโรงพยาบาลในเครือ พร้อมทั้งการ Spin Off ในกลุ่มธุรกิจโรงพยาบาลในอนาคต
สำหรับไตรมาส 2/2564 จะมีผลการดำเนินงานนิวไฮทั้งรายได้และกำไร จากการที่ IMH รับตรวจเชื้อโควิด-19 ที่คาดว่าจะอยู่ที่ 50,000 ราย และตั้งแต่ต้นไตรมาสจนถึงปัจจุบัน (QTD) สามารถตรวจเชื้อไปได้แล้ว 41,200 ราย นอกจากนี้จะได้รับอานิสงส์จากการตรวจภูมิหลังรับวัคซีนป้องกันโควิด-19 โดยที่ค่าบริการอยู่ที่ 550 บาทต่อครั้ง ซึ่งในปัจจุบันมีกลุ่มผู้ที่ได้รับวัคซีนป้องกันโควิด-19 ไปแล้วจำนวน 1.85 ล้านรายสำหรับโดสแรก และ 9.6 แสนรายสำหรับโดสที่สอง
รวมทั้งการรับคนไข้ในจำนวน 100 เตียงของโรงพยาบาลประชาพัฒน์เต็มกำลัง 100% จากรับผู้ป่วยโควิด-19 โดยการเติบโตของรายได้จากโรงพยาบาลประชาพัฒน์จะมาจากการรับจำนวนผู้ประกันตนในระบบประกันสังคมเพิ่ม และมีเป้าหมายที่ 30,000 ราย ประกอบกับการส่งต่อคนไข้จากกลุ่ม IMH ส่งผลให้มีอัตราการทำกำไรที่สูงขึ้น และเป็นการเพิ่มประสิทธิภาพของการประหยัดต่อขนาด (Economy of scale) ในการใช้ทรัพยากรในเครือ
ขณะเดียวกัน IMH มีฐานลูกค้าทั้งคนไทยและแรงงานต่างด้าว และมีความสามารถในการฉีดวัคซีนได้ 200,000 โดสต่อปี และหากได้รับวัคซีนจัดสรรจากรัฐบาล จะสามารถใช้รถ Mobile ออกไปได้อย่างรวดเร็ว